stanford-oval/wikipedia huggingface dataset:
Racine (Wisconsin)

| Racine |
| --- | --- |
 Monument Square
 lippu

Valtio:  Yhdysvallat
Osavaltio:  Wisconsin
Piirikunta:  Racine
Pinta-ala:  
 – Kokonaispinta-ala:  40,56 km²
 – Josta vettä:  0,48 km² 
Väkiluku (2020):  77 816
 – Väestötiheys:  1 920 as./km²
Lempinimi::  The Belle City of the Lakes, The Kringle Capital of America, Kringleville, Invention City
 
 https://www.cityofracine.org/Home/ 
Infobox OKVirheellinen NIMI-arvo: 
Racine on kaupunki Yhdysvalloissa Wisconsinin osavaltiossa. Se toimii Racinen piirikunnan hallintokeskuksena. Vuoden 2020 väestönlaskennan mukaan Racinessa on 77 816 asukasta, ja se oli Wisconsinin osavaltion viidenneksi suurin kaupunki. Racine sijaitsee Michiganjärven lounaisrannalla, 40 km Milwaukeesta etelään ja 110 km Chicagosta pohjoiseen.
Maantiede

Racine sijaitsee Wisconsinin osavaltion kaakkoisosassa Michiganjärven rannalla Rootjoen suulla. Kaupungin pinta-ala on 40,56 neliökilometriä, ja siitä vettä on 0,48 neliökilometriä.
Historia

Racine perustettiin vuonna 1835 ja se sai kaupunkioikeudet vuonna 1848. Tätä ennen alueella oli asunut potawatomeja satojen vuosien ajan. Racine on historiallisesti ollut merkittävä paikallinen teollisuuden keskus.
Väestö

Vuonna 2020 Racinen 77 816 asukkaasta valkoisia oli 61,1 %, mustia 22,7 %, aasialaisia 0,8 % ja alkuperäisasukkaita 0,5 %. Asukkaista 10,6 % kuului kahteen tai useampaan rotuun. 13,7 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Racine (Wisconsin) Wikimedia Commonsissa
Romaani (täsmennyssivu)

Romaani voi tarkoittaa seuraavia:
romaani, kaunokirjaliisuuden tyyppi
romani, aiemmin kirjoitusasussa romaani, romanikansan jäsen
romanikieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Romaani”, voi hakea sivunnimihaulla, laajalla sivunnimihaulla tai tekstihaulla.
Rakennus (albumi)

| Rakennus Circle |
| --- | --- | --- |

Livealbumin tiedot
 Äänitetty : 19. syyskuuta 2007
 Studio : Twisted Branch Tea Bazaar, Charlottesville, Virginia
 Julkaistu: marraskuu 2007
 Formaatti: CD
 Tyylilaji: krautrock, progressiivinen rock
 Kesto: 59.57
 Levy-yhtiö: Ektro Records
Circlen muut julkaisut
| The Blaze Game 2007 | Rakennus 2007 | Telescope 2007 |
Rakennus on vuonna 2007 ilmestynyt Circlen 28. albumi ja yhdeksäs livemateriaalia sisältävä levy. Se äänitettiin Virginian Charlottesvillessä syyskuussa 2007 yhtyeen kolmiviikkoisen amerikankiertueen aikana. Myös kaikki muut kiertueen konsertit taltioitiin.
Kappaleet

Uusi uhraus – 10.37
Nopeuskuningas – 6.32
Tulilintu – 3.42
Tuhat – 10.30
Virsi – 8.43
Point – 7.28
Murheenkryyni – 7.23
Kaappikellon kummitus – 5.01
Kokoonpano

Mika Rättö – laulu, kosketinsoittimet
Janne Westerlund – kitara, laulu
Jussi Lehtisalo – basso, laulu
Tomi Leppänen – rummut, efektit
Ricardo Güiraldes

| Ricardo Güiraldes |
| --- | --- |
 Ricardo Güiraldes noin 1906.
Henkilötiedot
Syntynyt: 1886 Buenos Aires, Argentiina
Kuollut: 1927 (40–41 vuotta) Pariisi, Ranska
Kansalaisuus:  Argentiina
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Ricardo Güiraldes (1886 Buenos Aires, Argentiina – 1927 Pariisi, Ranska) oli argentiinalainen kirjailija, koulutukseltaan juristi. Hänen romaaneissaan on keskeinen La Porteñan maatila, joka on hänen pääteoksensa Don Segundo Sombran (1926) tapahtumapaikka. Teos edustaa gauchokirjallisuutta, jonka kauden viimeinen se on.
Suomennosnäytteitä Güiraldesin tuotannosta sisältyy antologiaan Espanjan ja Portugalin kirjallisuuden kultainen kirja (WSOY 1954, toim. Tyyni Tuulio).
Aiheesta muualla

Kuvia tai muita tiedostoja aiheesta Ricardo Güiraldes Wikimedia Commonsissa
Ricardo Héber

| Mitalit | Mitalit | Mitalit |  |
| --- | --- | --- | --- |
|  Héber vuonna 1961. |  Héber vuonna 1961. |  Héber vuonna 1961. |  |
Maa:  Argentiina
Miesten yleisurheilu
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Buenos Aires 1951 | keihäänheitto |  |
|  Hopeaa | México 1955 | keihäänheitto |  |
Ricardo Matías Héber (28. syyskuuta 1927 Buenos Aires – 14. elokuuta 2002 Buenos Aires) oli argentiinalainen keihäänheittäjä ja Pan-Amerikan kisojen kultamitalisti.
178-senttinen ja 76-kiloinen Héber heitti ennätyksensä 71,04 metriä vuonna 1951. Hän sijoittui Helsingin kesäolympialaisten 1952 loppukilpailussa 15:nneksi ja karsiutui ensimmäisenä heittäjänä Lontoon kesäolympialaisten 1948 loppukilpailusta 18 senttimetrin erolla viimeiseen karsinnan läpäisseeseen kilpailijaan. Pan-Amerikan kisoista Héber voitti kultaa Buenos Airesissa 1951 ja hopeaa Méxicossa 1955. Hän voitti myös kuusi Etelä-Amerikan mestaruutta ja kolme Argentiinan mestaruutta.
Aiheesta muualla

Ricardo Héber Kansainvälinen olympiakomitea. (englanniksi)
Rocky Taylor

Rocky Taylor on brittiläinen sijaisnäyttelijä.
Taylor teki elokuvadebyyttinsä 16-vuotiaana elokuvassa Nuoret hurjat (1961). Hänelle maksettiin 20 puntaa, kun hän esitti poikaa, joka tappeli Cliff Richardin roolihahmon kanssa. Taylorin isä oli sijaisnäyttelijä elokuvassa Zulu (1964).
Taylor oli Sean Conneryn ja Roger Mooren sijaisnäyttelijä James Bond -elokuvissa. Hän oli myös Charles Bronsonin sijaisnäyttelijä elokuvassa Väkivallan vihollinen (1985), jossa hän hyppäsi palavasta rakennuksesta. Stuntti epäonnistui ja Taylor mursi selkärankansa ja lantionsa sekä sai palovammoja. Hän joutui sairaalaan kahdeksaksi viikoksi ja oli työkyvytön kuusi vuotta.
Taylor on toiminut sijaisnäyttelijänä tai valvonut stuntteja elokuvissa Titanic, Batman, Highlander – kuolematon ja Da Vinci -koodi sekä Harry Potter -elokuvissa. Vuonna 2011, kun hän oli 64-vuotias, Daily Mail kutsui häntä Britannian vanhimmaksi sijaisnäyttelijäksi.
Aiheesta muualla

Rocky Taylor Internet Movie Database. Seattle:  Amazon.com. (englanniksi)
San Felipe el Real

| San Felipe el Real |
| --- | --- |

Aluksen vaiheet
Rakentaja:  Sant Feliu de Guíxols
Kölinlasku:  1714
Laskettu vesille:  24. toukokuuta 1716
Palveluskäyttöön:  8. kesäkuuta 1717
Poistui palveluskäytöstä:  vallattu 11. elokuuta 1718
Loppuvaihe:  tuhoutunut syyskuussa 1718
Tekniset tiedot
Uppouma:  1 534,25 t (arqueo)
Pituus:  44,2 m (köli)
Leveys:  14,73 m
Syväys:  7,42 m
Aseistus
Aseistus:  alempi tykkikansi: 30 × 24 naulan tykkiä ylempi tykkikansi: 30 × 18 naulan tykkiä puolikansi: 16 × 8 naulan tykkiä etukansi: 4 × 6 naulan tykkiä
San Felipe el Real oli Espanjan laivaston vuonna 1716 vesille laskettu kaksikantinen 80-tykkinen linjalaiva.
Valmistus

Antonio Gaztañeta, joka suunnitteli aluksen ja valvoi valmistusta, tilasi 1714 aluksen Cataluñan rannikolta Sant Feliú de Guixolsilta, missä köli laskettiin vielä samana vuonna. Alus laskettiin vesille 24. toukokuuta 1716 ja otettiin palvelukseen 8. kesäkuuta 1717.
Palvelus

Alus lähti 24. heinäkuuta 1717 Barcelonasta Sardinian sotaretkelle Estaban Mari Centurionen, Marqués de Mari, lippulaivana. Se palasi 23. marraskuuta Barcelonaan. Alus lähti 17. kesäkuuta 1718 Sisilian sotaretkelle päällikkönään Pedro Despoix. Alus osallistui 11. elokuuta Antonio de Gaztañetan lippulaivana Cape Passeron taisteluun, missä HMS Superbe ja HMS Kent valtasivat aluksen.
Vallattu alus hinattiin Menorcalle Port Máhoniin neljän linjalaivan ja neljän fregatin kanssa. Syyskuussa 1718 alus tuhoutui räjähdyksessä, jossa sai surmansa 160 brittiä ja 50 espanjalaista.
San Juan (Argentiina)

| San Juan |
| --- | --- |

 San Juan
 Koordinaatit: 31°32′0″S, 68°31′34″W 
Valtio:  Argentiina
Maakunta:  San Juan
Väkiluku (2010):  109 123
 – Metropolialue:  452 800
Infobox OKVirheellinen NIMI-arvo: 
San Juan on samannimisen maakunnan pääkaupunki Argentiinan pohjoisosassa. Vuonna 2010 siellä oli noin 109 000 asukasta.
Aiheesta muualla

Kuvia tai muita tiedostoja aiheesta San Juan (Argentiina) Wikimedia Commonsissa
San Josén maakunta

| San José |
| --- | --- |

 Lippu:  Vaakuna
 Sijainti
Valtio:   Costa Rica
Hallinto:  
 – hallinnollinen keskus:  San José
Pinta-ala:  4959 km²
Väkiluku (2011):  1 400 000
San Josén maakunta on yksi Costa Rican maakunnista. Sen pinta-ala on 4 959 km² ja asukasluku vuonna 2011 noin 1,4 miljoonaa. Maakunnan pääkaupunki on San José, joka on myös koko Costa Rican valtion pääkaupunki.
Aiheesta muualla

Kuvia tai muita tiedostoja aiheesta San Josén maakunta Wikimedia Commonsissa
Costa Rican maakunnat
Alajuela
Cartago
Guanacaste
Heredia
Limón
Puntarenas
San José
Republic F-84 Thunderjet

| Republic F-84 Thunderjet |
| --- | --- |
 Republic F-84E-15-RE Thunderjet
Tyyppi:  hävittäjä
Valmistaja:  Republic Aviation
Suunnittelija:  Alexander Kartveli
Ensilento:  28. helmikuuta 1946
Valmistus lopetettu:  1953
Republic F-84 Thunderjet
F-84G Thunderjet
Republic F-84 Thunderjet oli Yhdysvaltain ilmavoimien ensimmäinen toisen maailmansodan jälkeen käyttöön otettu hävittäjä. Sen ensilento oli 28. helmikuuta 1946. Sarjatuotanto alkoi kesäkuussa 1947, ja sen päättyessä vuonna 1953 oli valmistunut 4 450 suorasiipistä mallia. Vuodesta 1954 alkaen valmistettu nuolisiivillä varustettu malli sai nimen ja merkinnän F-84F Thunderstreak.
Historia

Republic Aviation-yhtiön pääsuunnittelija Alexander Kartveli alkoi vuonna 1944 suunnitella P-47 Thunderboltille suihkumoottorilla varustettua seuraajaa. Yritykset muuntaa P-47 suihkuhävittäjäksi osoittautuivat mahdottomiksi, joten Kartveli suunnitteluryhmineen kehitti kokonaan uuden virtaviivaisen koneen, jonka rungon täytti suihkumoottori. Tämän vuoksi polttoainesäiliöt sijoitettiin suhteellisen paksuihin, suoriin siipiin.
Marraskuussa 1944 USAAF tilasi kolme prototyyppiä, jotka saivat tunnuksen XP-84. Jo ennen koneen ensilentoa USAAF tilasi 25 konetta palvelustesteihin tunnuksella YP-84 ja edelleen 75 kappaletta P-84A tuotantomallia. Myöhemmin tilaus muutettiin sisältämään 15 YP-84:ää ja 85 P-84A:ta.
Ensimmäinen prototyyppi XP-84 siirrettiin Murocin lentotukikohtaan, missä se lensi ensilentonsa 28. helmikuuta 1946. Pian toimitettiin myös toinen prototyyppikone, molemmissa oli General Electric (myöhemmin Allison) J35-GE-7 moottori, jolla oli 16.66 kN työntövoima. XP-84 teki 7. syyskuuta 1946 uuden kansallisen nopeusennätyksen 977,6 km/h, mikä oli hiukan hitaampi kuin Gloster Meteorin 985,7 km/h maailmanennätys. Viisitoista YP-84:ää toimitettiin Patterson Fieldin lentotukikohtaan palvelustesteihin, niissä oli paranneltu J35-A-13-moottori ja kuusi nokkaan asennettua .50 (12,7 mm) Browning M3 -konekivääriä. USAAFin vaatimusten täyttämiseksi niissä oli siivenkärkiin kiinnitetyt 870 litran lisäpolttoainetankit, joiden vaikutus lento-ominaisuuksiin osoittautui myöhemmin ongelmaksi.
Näitten muutosten, aiempia voimakkaamman J35-A-15-moottorin ja heittoistuimen lisäämisen jälkeen konetta alettiin valmistaa mallinimellä P-84B, joka USAAFin muututtua USAFiksi vuonna 1947 muutettiin F-84:ksi.
Yhdysvaltain ilmavoimien lisäksi koneita saivat käyttöönsä Mutual Security -ohjelmaan  osallistuneet maat. Palvelusaikanaan F-84:stä tuli ensimmäinen yksipaikkainen Yhdysvaltain ilmavoimien suihkuhävittäjä, joka pystyi kuljettamaan taktisia ydinaseita.
Kone sai suurinta julkisuutta Korean sodan aikana, jolloin sitä käytettiin pääasiassa matalahyökkäyksiin huollon ja maakuljetusten kimppuun. F-84:t hyökkäsivät lähes päivittäin rautateiden, siltojen, huoltopaikkojen ja joukkokeskittymien kimppuun pommein, raketein ja napalmilla.
Pudotuksia

Merklínissä tšekkoslovakialainen hävittäjälentäjä Jaroslav Šrámek ampui 10. maaliskuuta 1953 alas MiG-15:llä luutnantti Warren G. Brow:n, joka putosi Saksan liittotasavallan puolelle rajaa ja pelastui. Republic F-84 Thunderjet:iä ahdisteli Tšekkoslovakiassa kaksi MiG-15:ä.
Aiheesta muualla

Wikimedia Commonsissa on kuvia tai muita tiedostoja aiheesta .
nationalmuseum.af.mil
Ricardo Kishna

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. tammikuuta 1995
Syntymäpaikka: Haag, Alankomaat
Pelipaikka: vasen laitahyökkääjä
Pituus: 183 cm
Seura
Seura:  AFC Ajax
Pelinumero: 11
Junioriseurat
2001–2010:  ADO Den Haag
2010–2014:  AFC Ajax
Seurat
| Vuodet | Seura | O | (M) |
| 2014– |  Jong Ajax | 9 | (3) |
| 2014– |  AFC Ajax | 20 | (2) |
Maajoukkue
| 2014– |  Alankomaat U20 | 1 | (0) |
| 2014– |  Alankomaat U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 15. joulukuuta 2014.  Maajoukkueuran tilastot päivitetty 15. joulukuuta 2014.
Ricardo Kishna (s. 4. tammikuuta 1995 Haag) on alankomaalainen jalkapalloilija, joka edustaa Eredivisiessä pelaavaa AFC Ajaxia. Vasenjalkainen Kishna on pelipaikaltaan vasen laitahyökkääjä. Kishnalla on surinamelaista sukutaustaa. Kishnaa pidetään yhtenä Alankomaiden lupaavimmista pelaajista.
Seurajoukkueura

Kishna edusti vuodet 2001–2010 kotikaupunkinsa ADO Den Haagin juniorijoukkueita. Vuonna 2010 hän siirtyi maan suurseuraan AFC Ajaxiin. Ajaxin ykkösjoukkueessa Kishna debytoi helmikuussa 2014 Red Bull Salzburgia vastaan Eurooppa-liigassa. Debyytti Eredivisiessä tapahtui kolme päivää myöhemmin AZ Alkmaaria vastaan tehden ensimmäisessä liigaottelussaan heti maalin. Kaudella 2014–2015 Kishna debytoi Mestareiden liigassa.
Maajoukkueura

Kishna on pelannut monissa Alankomaiden nuorten maajoukkueissa. Nykyisin hän pelaa sekä alle 20- että alle 21-vuotiaiden maajoukkueissa, joissa molemmissa hän debytoi loppuvuodesta 2014.
Käännös suomeksi
Rocky V

| Rocky V |
| --- | --- |
 Elokuvan juliste
Ohjaaja:  John G. Avildsen
Käsikirjoittaja:  Sylvester Stallone
Tuottaja:  Robert Chartoff Irwin Winkler
Säveltäjä:  Bill Conti
Kuvaaja:  Steven B. Poster
Leikkaaja:  John G. Avildsen Robert A. Ferretti Michael N. Knue
Pääosat:  Sylvester Stallone Talia Shire Burt Young Sage Stallone Burgess Meredith Tommy Morrison Tony Burton
Valmistustiedot
Valmistusmaa:   Yhdysvallat
Tuotantoyhtiö:   United Artists United International Pictures (muut maat)
Levittäjä:  UIP-Dunafilm Netflix
Ensi-ilta:   16. marraskuuta 1990  21. joulukuuta 1990
Kesto:  110 min
Alkuperäiskieli:  englanti
Budjetti:  5 000 000 dollaria
Tuotto:  120 miljoonaa
Edeltäjä:  Rocky IV
Seuraaja:  Rocky Balboa
Aiheesta muualla
IMDb 
Elonet
AllMovie
Infobox OKNimi-testi OK: 
Rocky V on vuonna 1990 ensi-iltansa saanut urheiludraamaelokuva. Sen on ohjannut John G. Avildsen ja tuottanut, käsikirjoittanut ja pääosanäytellyt Sylvester Stallone. Elokuva on heikoimmin menestynyt Rocky-sarjan elokuva. Elokuva tuotti kaikkiaan 119 946 358 dollaria.[lähde? ] Ohjaaja John G. Avildsenin mukaan Rocky V -elokuva menestyi heikosti, koska siitä tuli ontto kokonaisuus.[lähde? ]
Alkuperäiseen käsikirjoitukseen Stallone oli kirjoittanut loppuun kohtauksen, jossa Rocky kuolee. Tuottajat eivät kuitenkaan hyväksyneet tätä ja siksi elokuvaa on sanottu jopa merkityksettömäksi Rocky-elokuvajatkumossa.[lähde? ] Joulukuussa 2007 julkaistiin kaikki kuusi Rocky-elokuvaa sisältävä kuuden DVD-levyn boxi Rocky – The Complete Saga.
Juoni

Elokuvan alussa maailmanmestari Rocky Balboa palaa Neuvostoliitosta voitettuaan Neuvostoliiton mestarin Ivan Dragon (Dolph Lundgren). Rocky päättää lopettaa uransa lääkärien suosituksesta. Pian selviää, että hänen koko omaisuutensa on kavallettu. Perhe muuttaa takaisin synnyinseudulleen Philadelphian slummeihin, ja Rocky avaa Mickeyn nyrkkeilysalin uudelleen. Hän alkaa valmentaa nuorta lupausta, jonka pää menee pyörälle menestyksestä. He ottavat lopuksi mittaa toisistaan katutappelussa ja Rocky voittaakin sen.
Romaaninen kirjallisuus

Romaaninen kirjallisuus tarkoittaa romaanisilla kielillä kirjoitettua kirjallisuutta. Romaanista kirjallisuutta tutkii romaaninen filologia.
Pyöräily Kansainyhteisön kisoissa 2010

Kansainyhteisön kisojen 2010 pyöräily sisälsi rata- ja maantiepyöräilyn. Ratapyöräily järjestettiin Indira Gandhi Arenalla 5.–8. lokakuuta 2010. Ohjelmassa oli kahdeksan lajia miehille ja kuusi naisille. Maantiepyöräilyssä kilpailtiin miesten ja naisten maantie- ja aika-ajossa 10. ja 13. lokakuuta Vijay Chowkissa ja Noida Express Highwaylla.
Mitalistit > Maantiepyöräily

Lähde: cwgdelhi2010.org
Mitalistit > Maantiepyöräily > Miehet

| Laji | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Maantieajo | Allan Davis  Australia | 3.49.48 | Hayden Roulston  Uusi-Seelanti | 3.49.48 | David Millar  Skotlanti | 3.49.48 |
| Aika-ajo | David Millar  Skotlanti | 47.18,66 | Alex Dowsett  Englanti | 48.13,48 | Luke Durbridge  Australia | 48.19,22 |
Mitalistit > Maantiepyöräily > Naiset

| Laji | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Maantieajo | Rochelle Gilmore  Australia | 2.49.30 | Elizabeth Armitstead  Englanti | 2.49.30 | Chloe Hosking  Australia | 2.49.30 |
| Aika-ajo | Tara Whitten  Kanada | 38.59,30 | Linda Villumsen  Uusi-Seelanti | 39.04,15 | Julia Shaw  Englanti | 30.09,52 |
Mitalistit > Ratapyöräily

Lähde: cwgdelhi2010.org
Mitalistit > Ratapyöräily > Miehet

| Laji | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 1 000 metrin aika-ajo | Scott Sunderland  Australia | 1.01,411 | Mohd Rizal Tisin  Malesia | 1.02,768 | Edward Dawkins  Uusi-Seelanti | 1.02,777 |
| Eräajo | Shane Perkins  Australia |  | Scott Sunderland  Australia |  | Sam Webster  Uusi-Seelanti |  |
| Joukkuesprintti |  Australia Daniel Ellis Jason Niblett Scott Sunderland | 43,772 |  Uusi-Seelanti Edward Dawkins Ethan Mitchell Sam Webster | 44,239 |  Malesia Azizulhasni Awang Josian Ng Mohd Rizal Tisin | 45,040 |
| Takaa-ajo | Jack Bobridge  Australia | 4.17,495 | Jesse Sergent  Uusi-Seelanti | 4.17,893 | Michael Hepburn  Australia |  |
| Joukkuetakaa-ajo |  Australia Jack Bobridge Michael Hepburn Cameron Meyer Dale Parker | 3.55,421 |  Uusi-Seelanti Sam Bewley Westley Gough Marc Ryan Jesse Sergent |  |  Pohjois-Irlanti Sean Downey Martyn Irvine Philip Lavery David McCann |  |
| Pisteajo | Cameron Meyer  Australia | 89 | George Atkins  Englanti | 52 | Mark Christian  Mansaari | 37 |
| Keirin | Josiah Ng  Malesia |  | David Daniell  Englanti |  | Simon Van Velthooven  Uusi-Seelanti |  |
| Linja-ajo | Cameron Meyer  Australia |  | Michael Freiberg  Australia |  | Zach Bell  Kanada |  |
Mitalistit > Ratapyöräily > Naiset

| Laji | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 500 metrin aika-ajo | Anna Meares  Australia | 33,758 | Kaarle McCulloch  Australia | 34,780 | Becky James  Wales | 35,236 |
| Eräajo | Anna Meares  Australia |  | Becky James  Wales |  | Emily Rosemond  Australia |  |
| Joukkuesprintti |  Australia Kaarle McCulloch Anna Meares | 33,811 |  Skotlanti Jenny Davis Charline Joiner | 35,908 |  Kanada Monique Sullivan Tara Whitten | 37,094 |
| Takaa-ajo | Alison Shanks  Uusi-Seelanti | 3.30,875 | Wendy Houvenaghel  Pohjois-Irlanti | 3.32,137 | Tara Whitten  Kanada | 3.35,810 |
| Pisteajo | Megan Dunn  Australia | 45 | Lauren Ellis  Uusi-Seelanti | 40 | Tara Whitten  Kanada | 36 |
| Linja-ajo | Megan Dunn  Australia |  | Joanne Kiesanowski  Uusi-Seelanti |  | Anna Blyth  Englanti |  |
S/S Navigator (1905)

S/S Navigator
S/S Navigator oli suomalainen rahtihöyrylaiva, jonka omisti Suomen Höyrylaiva Osakeyhtiö. Laiva oli 1920- ja 1930-luvuilla Suomen ja Etelä-Amerikan välisessä liikenteessä. Navigator upposi heinäkuun alussa 1935 Espanjan luoteisrannikon edustalla törmättyään yhteen englantilaisen Mervyn-laivan kanssa.
Navigator oli rakennettu 1905 Thornaby, Richardson, Duck & Co Ltdin telakalla South Stocktonissa liverpoolilaiselle Kyle Transport Co Ltd -varustamolle alun perin nimellä S/S Kirkoswald. Laivan vetoisuus oli 5 500 kuollutpainotonnia, pituus 100,30 metriä, leveys 14,34 metriä ja syväys 7,14 metriä. Koneteho oli 1 850 hevosvoimaa.
Vuonna 1912 laivan omistajaksi tuli santoslainen varustamo Cia Paulista de Madeiras ja laivan nimeksi vaihtui S/S Conde Asdrubal. Seuraavana vuonna laivan osti lontoolainen Knowles & Foster, joka myi sitten laivan 1913 helsinkiläiselle Aktiebolaget Navigator -varustamolle 25 000 punnan hinnalla. Laivan nimeksi muutettiin S/S Navigator ja se oli ostohetkellä Suomen kauppalaivaston suurin alus. Ensimmäisen maailmansodan puhjettua 1914 laiva jäi Viipuriin. Vuonna 1915 sen omistajaksi vaihtui helsinkiläinen Ab Finland–Amerika Linjen Oy -varustamo.
Suomen sisällissodan loppuvaiheessa huhtikuussa 1918 Viipurista paenneet punaiset veivät laivan Pietariin, jossa se sai nimekseen S/S Karl Liebknecht. Tarton rauhansopimuksen solmimisen jälkeen laiva palautettiin syyskuussa 1922 alkuperäiselle omistajavarustamolle, jonka osake-enemmistön Suomen Höyrylaiva Osakeyhtiö oli hankkinut. Navigator korjattiin Hietalahden telakalla ja se asetettiin sitten Suomen Etelä-Amerikan linjan liikenteeseen.
Navigator törmäsi 7. heinäkuuta 1935 englantilaiseen Mervyn-laivaan Espanjan luoteisrannikon edustalla ollessaan viljalastissa matkalla Argentiinan Rosariosta Tanskan Ålborgiin. Laiva upposi kun sitä oltiin hinaamassa pois törmäyspaikalta.
Laivan seuraajaksi Suomen Etelä-Amerikan Linjalla hankittiin marraskuussa 1935 vuonna 1921 rakennettu 8 408 kuollutpainotonnin S/S Towerdale, entinen S/S Bompata. Se sai uudeksi nimekseen S/S Navigator ja se oli Suomen ja Etelä-Amerikan välisessä liikenteessä vuoteen 1956 saakka. Tämä laiva romutettiin 1959 Osakassa Japanissa.
Rupert Holmes

Rupert Holmes (oik. David Goldstein, s. 24. helmikuuta 1947 Northwich, Cheshire, Yhdistynyt kuningaskunta) on brittiläissyntyinen yhdysvaltalainen muusikko, laulaja-lauluntekijä, levytuottaja sekä näytelmä- ja romaanikirjailija. Hän nousi tunnettuuteen joulukuun 1979 pophitillään ”Escape (The Piña Colada Song)”. Hän on voittanut Tony-palkintoja Broadway-musikaaleistaan kuten Drood (tai The Mystery of Edwin Drood, 1986) ja Curtains (2006, yhdessä Fred Ebbin ja John Kanderin kanssa).
Englannissa syntynyt Holmes muutti jo vauvana perheensä mukana New Yorkiin, jossa hänen isänsä johti sotilassoittokuntaa ja toimi high schoolin musiikinopettajana. Poika opiskeli Manhattan School of Music -oppilaitoksessa. Hän soitti pianoa yhtyeissä ja teki sovituksia Gene Pitneylle, The Plattersille, The Driftersille ja The Partridge Family -televisiosarjaan. 24-vuotiaan Holmesin laulu ”Timothy” nousi vuonna 1971 sekä Yhdysvaltojen että Britannian singlelistoille. 1970-luvulla Holmes tuotti muun muassa Sailor- ja Sparks-yhtyeiden albumeja. Oman esikoissooloalbuminsa Widescreen Holmes julkaisi 1974, ja suurimman hittinsä ”Escape” hän sai aivan 1970-luvun viimeisillä viikoilla. 1980-luvun alkupuolen sooloalbumien jälkeen hän erikoistui Broadway-musikaaleihin, joista vuoden 1986 The Mystery of Edwin Drood toi hänelle sekä parhaan käsikirjoituksen että parhaan musiikin Tony-palkinnot.
Holmes on kirjoittanut myös kolme romaania. Kanadalainen Atom Egoyan ohjasi Holmesin romaanin Where the Truth Lies pohjalta elokuvan Alaston totuus (2005).
Aiheesta muualla

Rupert Holmes Internet Movie Databasessa. (englanniksi)